rejauldu/bengali-wikipedia huggingface dataset:
জোশুয়া রায়ান অ্যাটেনসিও (; জন্ম: ৩১ জানুয়ারি ২০০২; জোশ অ্যাটেনসিও নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন ক্লাব সিয়াটল সাউন্ডার্স এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, অ্যাটেনসিও মার্কিন যুক্তরাষ্ট্র অনূর্ধ্ব-১৫ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২৪ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন জোশুয়া রায়ান অ্যাটেনসিও ২০০২ সালের ৩১শে জানুয়ারি তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল অ্যাটেনসিও মার্কিন যুক্তরাষ্ট্র অনূর্ধ্ব-১৫, মার্কিন যুক্তরাষ্ট্র অনূর্ধ্ব-১৭ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৭ সালের ২৫শে এপ্রিল তারিখে তিনি স্লোভেনিয়া অনূর্ধ্ব-১৫ দলের বিরুদ্ধে ম্যাচে মার্কিন যুক্তরাষ্ট্র অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2848685 অ্যাটেনসিও ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২৪ সালের ২০শে জানুয়ারি তারিখে, ২১ বছর, ১১ মাস ও ২০ দিন বয়সে, ডান পায়ে ফুটবল খেলায় পারদর্শী অ্যাটেনসিও স্লোভেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://us.soccerway.com/matches/2024/01/20/world/friendlies/united-states-of-america/slovenia/4273100/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.espn.com/soccer/match/_/gameId/690424 ম্যাচে তিনি ১৫ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4270810 ম্যাচটি স্লোভেনিয়া ১–০ গোলের ব্যবধানে জয়লাভ করেছিল।https://www.national-football-teams.com/matches/report/38143/Usa_Slovenia.html মার্কিন যুক্তরাষ্ট্রের হয়ে অভিষেকের বছরে অ্যাটেনসিও সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:মেক্সিকান বংশোদ্ভূত মার্কিন ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
এটি উত্তর আমেরিকার উদার ও প্রগতিশীল ইসলামী আন্দোলনের একটি তালিকা, দেশ অনুসারে সাজানো।  কানাডা   মুসলিম কানাডিয়ান কংগ্রেস  ২০০১ সালের ডিসেম্বর মাসে গঠিত মুসলিম কানাডিয়ান কংগ্রেস মুসলমানদের সমর্থন একটি বক্তব্য প্রদান আয়োজন করা হয়েছিল সমর্থন, তারা "প্রগতিশীল, উদার, বহুত্ববাদী গণতান্ত্রিক ও অসাম্প্রদায়িক সমাজের সমর্থন করে, যেখানে সবার ধর্মীয় স্বাধীনতা রয়েছে।" তারেক ফাতাহ ১১ সেপ্টেম্বরের হামলার পর ২০০১ সালে মুসলিম কানাডিয়ান কংগ্রেসের অন্যতম প্রতিষ্ঠাতাHandler R Tarek Fatah and his case against 'radical' Islam CBC News October 15, 2008 (retrieved May 12, 2015) এবং ২০০৬ সাল পর্যন্ত এর যোগাযোগ পরিচালক এবং মুখপাত্র হিসেবে দায়িত্ব পালন করেন। এই দলটি অন্টারিওতে নাগরিক আইনে শরীয়াহ প্রয়োগের বিরোধিতা করে এবং দেশের সমলিঙ্গের বিবাহের আইনকে সমর্থন করে বিশিষ্টতা অর্জন করে। দলটি লিঙ্গ সমতারও প্রচার করে এবং একটি মুসলিম প্রার্থনা অধিবেশন আয়োজনের সাথে জড়িত ছিল, যেখানে প্রার্থনাগুলি একজন মহিলা রাহিল রাজা নেতৃত্ব দিয়েছিলেন। এটি ইসলামী মৌলবাদেরও সমালোচনা করেছে এবং সরকারের প্রতি আহ্বান জানিয়েছে যে বিদেশ থেকে কানাডিয়ান ধর্মীয় প্রতিষ্ঠানে অনুদান নিষিদ্ধ করতে হবে এই যুক্তি দিয়ে যে এটি করলে চরমপন্থা বন্ধ হবে।  যুক্তরাষ্ট্র   আমেরিকান ইসলামিক কংগ্রেস  আমেরিকান ইসলামিক কংগ্রেস (এআইসি) মার্কিন যুক্তরাষ্ট্রে অবস্থিত একটি ৫০১ (সি) (৩) অলাভজনক সংস্থা। ২০০১ সালের ১১ সেপ্টেম্বরের হামলার পর সহনশীলতা বৃদ্ধির লক্ষ্যে আমেরিকান মুসলমানদের একটি দল ২০০১ সালে এআইসি প্রতিষ্ঠা করা হয়। এআইসি একটি অ-ধর্মীয়, নাগরিক অধিকার সংগঠন, যার বর্ণিত লক্ষ্য হল আন্তঃধর্ম ও আন্তঃজাতিগত বোঝাপড়া গড়ে তোলা। এটি মার্কিন সরকারের কাছ থেকে উল্লেখযোগ্য অর্থায়ন পায়। জয়নাব আল-সুয়াইজ "সেই আমেরিকান মুসলমানদের প্রতিনিধিত্ব করার জন্য সংগঠনটির সহ-প্রতিষ্ঠা করেছিলেন যারা দমনমূলক শাসনের অধীনে থাকার পর আমেরিকার স্বাধীনতাকে লালন করেছিল।" সুয়াইজ ছিলেন ইরাকের সাথে ২০০৩ মার্কিন যুদ্ধের একজন বিশিষ্ট জন সমর্থক।Iraqi people yearn to taste freedom again Zainab Al Suwaij, USA Today, January 13, 2003   আমেরিকান ইসলামিক ফোরাম ফর ডেমোক্রেসি  আমেরিকান ইসলামিক ফোরাম ফর ডেমোক্রেসি (এআইএফডি) একটি মার্কিন মুসলিম চিন্তাকেন্দ্র, যা ২০০৩ সালে অ্যারিজোনার ফিনিক্সে মুসলিম পেশাদারদের একটি ছোট দল দ্বারা গঠিত হয়েছিল। দলের প্রতিষ্ঠাতা হলেন জুহ্দি জাসের, যিনি দলের সভাপতি ও প্রধান মুখপাত্র। এআইএফডি ধর্ম ও রাষ্ট্রের পৃথকীকরণের পক্ষে সমর্থন করে এবং রাজনৈতিক ইসলামের মতাদর্শের মুখোমুখি হয় এবং খোলাখুলিভাবে বিশ্বাস করে যে মুসলিম বিশ্বাস অবিচ্ছিন্নভাবে ইসলামী রাষ্ট্রের ধারণার সাথে জড়িত।  জাসের ও আমেরিকান মুসলমানদের একটি দল গণতন্ত্র ও আমেরিকান মূল্যবোধের সাথে ইসলামের সামঞ্জস্যতা প্রদর্শনের লক্ষ্য নিয়ে এই গ্রুপটি প্রতিষ্ঠা করেছিল। এআইএফডি ধর্ম ও রাষ্ট্রের বিচ্ছেদ, ধর্মীয় বহুত্ববাদ, লিঙ্গের সমতা, ইসরায়েলের নিঃশর্ত স্বীকৃতি এবং "বর্তমান 'দখলকৃত অঞ্চলগুলিতে" স্বাধীন ফিলিস্তিন গঠন। সংগঠনটি সন্ত্রাসবাদ ও এর কোন যুক্তিসঙ্গততা প্রত্যাখ্যান করে। জুহদি জাসের বিভিন্ন বিতর্কের কেন্দ্রবিন্দু ছিলেন এবং বেশ কয়েকজন মুসলিম ও অমুসলিমের সমালোচনা করেছেন।   তথ্যসূত্র   বিষয়শ্রেণী:ইসলামে নারী অধিকার বিষয়শ্রেণী:এলজিবিটিকিউ ও ইসলাম বিষয়শ্রেণী:মার্কিন যুক্তরাষ্ট্রে ইসলাম বিষয়শ্রেণী:কানাডায় ইসলাম বিষয়শ্রেণী:উত্তর আমেরিকায় ইসলাম বিষয়শ্রেণী:ইসলামের মধ্যে উদার ও প্রগতিশীল আন্দোলন বিষয়শ্রেণী:২০শ শতাব্দীতে ইসলাম বিষয়শ্রেণী:২১শ শতাব্দীতে ইসলাম
থাম্ব|মেরিন খান মেরিনা খান (জন্ম: ২৬ ডিসেম্বর ১৯৬২) হলেন একজন পাকিস্তানি টেলিভিশন এবং চলচ্চিত্র অভিনেত্রী, পরিচালক ও প্রযোজক। তিনি ৮০এর দশকের অন্যতম জনপ্রিয় অভিনেত্রী ছিলেন। তার টেলিভিশন অনুষ্ঠানের মধ্যে রয়েছে তনহাইয়াঁ (১৯৮৬), ধূপ কিনারে (১৯৮৭), নিজাত (১৯৯৩) এবং তনহা (১৯৯৭)। তিনি ২০০০ এর দশকের মাঝামাঝি সময়ে শিল্পজগত ত্যাগ করেছিলেন। তবে তিনি পুনরায় তনহাইয়াঁ নায়ে সিলসিলেতে (২০১২) অভিনয়ের মধ্য দিয়ে চিত্রজগতে প্রত্যাবর্তন করেছেন যা ১৯৮৬ সালের তার প্রথম ধারাবাহিক তানহাইয়াঁর সিক্যুয়েল ছিল। তিনি ২০১৬ সালে লালা বেগম চলচ্চিত্রে নামভূমিকায় অভিনয় করে চলচ্চিত্রে আত্মপ্রকাশ করেছেন।   প্রথম জীবন এবং পরিবার  মেরিনা খান পাকিস্তানের খাইবার পাখতুনখোয়াপ্রদেশের পেশাওয়ারে জন্মগ্রহণ করেছিলেন। তাঁর বাবা রেহমত খান ট্যাঙ্ক জেলার ডেরা ইসমাইল খানের একটি পশতু পরিবার থেকে এসেছিলেন। তাঁর মা আন্না রেহমত ইংরেজ বংশোদ্ভূত ছিলেন কিন্তু পেশোয়ারে বসতি স্থাপন করেছিলেন। তিনি ট্যাঙ্ক নবাব কুতুবদিন খানের নবাবের নাতনি। তাঁর বাবা পাকিস্তান বিমান বাহিনীর হয়ে কাজ করতেন।   তথ্যসূত্র    বহিঃসংযোগ        বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি টেলিভিশন পরিচালক বিষয়শ্রেণী:করাচির অভিনেত্রী বিষয়শ্রেণী:পেশোয়ারের ব্যক্তি বিষয়শ্রেণী:পশতু ব্যক্তি বিষয়শ্রেণী:উর্দু ভাষার লেখা থাকা নিবন্ধ বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পশতু নারী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:নারী টেলিভিশন প্রযোজক বিষয়শ্রেণী:নিগার পুরস্কার বিজয়ী বিষয়শ্রেণী:ইংরেজ বংশোদ্ভূত পাকিস্তানি ব্যক্তি
ইশকজাদে () হলো ২০১২ সালে মুক্তিপ্রাপ্ত একটি ভারতীয় প্রণয়ধর্মী চলচ্চিত্র। ছবিটি পরিচালনা করেন হাবিব ফয়সল। যশ রাজ ফিল্মসের অধীনে ছবিটি প্রযোজনা করেন আদিত্য চোপড়া। ছবির মুখ্য ভূমিকায় অভিনয় করেন অর্জুন কাপুর ও পরিণীতি চোপড়া। ছবিটি উভয়েরই প্রথম ছবি। ছবির প্রথম অফিসিয়াল ট্রেলার মুক্তি পায় ২০১২ সালের ১৫ মার্চ। ছবিটি মুক্তি পেয়েছিল ২০১২ সালের ১১ মে। ছবিটি সমালোচকদের প্রশংসা অর্জন করেন এবং সারা বিশ্বে বাণিজ্যিক সাফল্যও অর্জন করতে সক্ষম হয়।   নাম  ছবিটির নামকরণ করা হয়েছে হিন্দি ভাষায় প্রচলিত জাদে (ফারসি প্রভাবিত হিন্দি/উর্দু শব্দ, যার অর্থ "পুত্র") অণুসর্গযুক্ত অশ্লীল শব্দগুলির আদলে। নামের প্রথম অংশ "অশক" হল ইশ্‌ক (অর্থাৎ, প্রেম) শব্দের অশ্লীল উচ্চারণ। সেই অর্থে ইশকজাদে নামের আক্ষরিক অর্থ "প্রেমের সন্তান"।  তথ্যসূত্র    বহিঃসংযোগ        বিষয়শ্রেণী:২০১২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:রোমিও অ্যান্ড জুলিয়েট অবলম্বনে চলচ্চিত্র বিষয়শ্রেণী:ভারতে সম্মান রক্ষার্থে হত্যা বিষয়শ্রেণী:লখনউয়ের পটভূমিতে চলচ্চিত্র
হেজাজি লিপি () আরব উপদ্বীপের হেজাজ অঞ্চলে উদ্ভব হওয়া প্রথম দিককার আরবি লিপিগুলোর সামষ্টিক নাম। মক্কা ও মদিনা হেজাজ অঞ্চলের অন্তর্গত। ইসলামের উত্থানের যুগে এই লিপি ব্যবহৃত হত। মাশক ও কুফিকের মত হেজাজি লিপিও প্রাচীন লিপিগুলোর অন্যতম।  thumb|200px|একটি প্রাচীন কুরআনের পান্ডুলিপি (হিজরি ১ম শতাব্দী/খ্রিষ্টীয় ৮ম শতাব্দী।  অন্যান্য আরবি লিপিগুলোর তুলনায় হেজাজি লিপির তুলনামূলকভাবে কৌণিক এবং ডান দিকে ঝুকে থাকে। এতে কোনো ফোটা বা স্বরচিহ্ন নেই, এটি শুধু ব্যঞ্জনবর্ণ নিয়ে গঠিত। মাইল নামে হেজাজি লিপির একটি শৈলী রয়েছে যা প্রাচীন কুরআনগুলোতে ব্যবহার হত। এই দুটি শব্দ অনেক সময় একে অন্যের পরিবর্তে ব্যবহৃত হয়।  আরও দেখুন  আরবি ক্যালিগ্রাফি  তথ্যসূত্র  বহিঃসংযোগ  British Library MS. Or. 2165 Early Qur'anic manuscript written in Ma'il script, 7th or 8th century CE  British Library MS. Or. 2165  (British Library)  Ma'il manuscript from the Tareq Rajab Museum in Kuwait .  Folio in an italic Hijazi script from the discoveries at the Great Mosque, Sana'a  Fragment in a Makkan Hijazi script from the Vatican library  বিষয়শ্রেণী:আরবি ভাষা বিষয়শ্রেণী:আরবি চারুলিপি বিষয়শ্রেণী:হেজাজ
আবাভ দ্য স্ট্যাগ থিয়েটার লন্ডনের একটি প্রাক্তন নাট্যমঞ্চ। এখানে  মূলত সমকামী বিষয়ভুক্ত নাটক তৈরির উপর দৃষ্টি নিবদ্ধ করা হয়েছিল।Huffington Post: Above The Stag: Theatre with Pride যুক্তরাজ্যের এটি একমাত্র প্রযোজনা সংস্থা ছিল যেখানে বহু বছরব্যাপী সমকামী বিষয় সম্পর্কিত নাটক এবং অনুষ্ঠান উপস্থাপন করা হত।   ইতিহাস  আবাভ দ্য স্ট্যাগ থিয়েটারের প্রতিষ্ঠা হয় ২০০৮ সালে, পিটার বুল কর্তৃক। ২০০৮ সালের শেষের দিক থেকে ২০১২ সালের প্রথম অবধি লন্ডনের ভিক্টোরিয়া জেলার একটি সমকামী পানশালা দ্য স্ট্যাগ -এর উপরতলার একটি ঘরে এই নাট্য সংস্থার মূল কেন্দ্র ছিল।  পরে এই  পানশালার ঘরটি ভেঙে ফেলা হয়। এই ঘটনার পর ১৮ মাস ধরে নতুন বাড়ির খোঁজ করতে থাকেন তারা। এরপর ভক্সহল অঞ্চলে রেলওয়ের একটি সংস্কৃত ভবনে এই নাট্য সংস্থার মূল কেন্দ্র গড়ে ওঠে।  এই সময়ে এই নাটক সংস্থা ত্রিশটিরও বেশি নাটকের প্রযোজনা মঞ্চস্থ করে। রেলওয়ের যে ভবনে এই নাট্য সংস্থার মূল কেন্দ্র ছিল সেখানে ১০০ আসন বিশিষ্ট এক মঞ্চ প্রদর্শনী, ৭০ আসনের একটি ক্যাবারে নৃত্য মঞ্চ এবং একটি পানশালা ছিল। ২০১৮ সালের জুন মাসে, একটি বড় তহবিল সংগ্রহ অভিযানের পর, আবাভ দ্য স্ট্যাগ থিয়েটার পুনরায় তাদের স্থান পরিবর্তন করে এবং অ্যালবার্ট এমব্যাঙ্কমেন্টের একটি নতুন প্রাঙ্গণে তাদের মূল কেন্দ্র পুনঃপ্রতিষ্ঠা করে। ২০২২ সালের ৭ আগস্ট তারিখে এই নাট্যদলের তরফ থেকে ঘোষণা করা হয় যে তারা তাদের ব্যবসা বন্ধ করে দিয়েছে এবং ভক্সহলে অবস্থিত তাদের নাট্য কেন্দ্র স্থায়ীভাবে বন্ধ করে দিয়েছে।What's On Stage: Above The Stag theatre to close down immediately  তাদের নিবেদিতপ্রাণ নাট্য পরিবেশনের স্থানটি বন্ধ হওয়ার পর থেকে, আবাভ দ্য স্ট্যাগ প্রযোজনা সংস্থা লন্ডনের অন্যান্য স্থানে সমকামী বিষয় সম্পর্কিত বিভিন্ন নাটক ও অনুষ্ঠানের উপস্থাপনা অব্যাহত রেখেছে।   আরো দেখুন    লন্ডনে এলজিবিটি সংস্কৃতি   তথ্যসূত্র    বহিঃসংযোগ    অ্যাবভ দ্য স্ট্যাগ থিয়েটার ওয়েবসাইট   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:লন্ডনের পাব থিয়েটার বিষয়শ্রেণী:ইংল্যান্ডের পাব থিয়েটার বিষয়শ্রেণী:এলজিবিটিকিউ থিয়েটার কোম্পানি
ম্যাথু জেমস প্রায়র (জন্ম: ২৬ ফেব্রুয়ারি, ১৯৮২) হলেন সাবেক ইংরেজ ক্রিকেটার। তিনি ইংল্যান্ড ক্রিকেট দলে টেস্ট এবং সাসেক্স কাউন্টি ক্রিকেট ক্লাবের হয়ে ঘরোয়া ক্রিকেট খেলেছেন। তিনি একজন উইকেট-রক্ষক এবং একজন ডান-হাতি আক্রমণাত্মক ব্যাটসম্যান হিসেবে ওয়ানডেতে ক্রিকেটে ব্যাটিংয়ে করে থাকেন। প্রিয়র তার আন্তর্জাতিক টেস্ট অভিষেক ম্যাচে ১২৬ রান করেন এবং ২০০৭ সালের প্রথম দিকে তার আত্মপ্রকাশ ম্যাচে একটি শতক করা প্রথম ইংরেজ উইকেটরক্ষক এর মর্যাদা লাভ করেন। শ্রীলঙ্কা সফরে ব্যাটিংয়ে সফল হওয়া সত্ত্বেও এবং তিনি ২০০৮ সালের নিউজিল্যান্ড সফরের দল থেকে বাদ পড়েছিলেন। তিনি দক্ষিণ আফ্রিকার বিপক্ষে ২০০৮ সালের সিরিজের জন্য পুনরায় ফিরে আসেন এবং ২০০৯ সাল পর্যন্ত অপরিবর্তিত রাখা হয় যেখানে তিনি লেস সুপারকে পিছনে ফেলে দ্বিতীয় দ্রুততম ১,০০০ টেস্ট রান ইংল্যান্ডের উইকেট-রক্ষক হয়ে ওঠেন।  খেলোয়াড়ী জীবন টেস্ট শতকসমূহ   ম্যাট প্রায়রের টেস্ট শতক  রান  ম্যাচ  প্রতিপক্ষ  স্থান   মাঠ  বছর [১]  ১২৬*  ১    লন্ডন, ইংল্যান্ড   লর্ডস  ২০০৭ [২]  ১৩১*  ১৬    পোর্ট অফ স্পেন, ত্রিনিদাদ ও টোবাগো প্রজাতন্ত্র  কুইন্স পার্ক ওভাল  ২০০৯ [৩]  ১০২*  ৩২   নটিংহ্যাম, ইংল্যান্ড  ট্রেন্ট ব্রিজ  ২০১০ [৪]  ১১৮  ৪০    সিডনি, অস্ট্রেলিয়া  সিডনি ক্রিকেট গ্রাউন্ড  ২০১১ [৫]  ১২৬  ৪২    লন্ডন, ইংল্যান্ড  লর্ডস  ২০১১ [৬]  ১০৩*  ৪৪    লন্ডন, ইংল্যান্ড  লর্ডস  ২০১১ [৭]  ১১০*  ৬৫    অকল্যান্ড, নিউজিল্যান্ড ইডেন পার্ক  ২০১৩  নোট   বহিঃসংযোগ           বিষয়শ্রেণী:ইংরেজ ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ইংরেজ উইকেট-রক্ষক বিষয়শ্রেণী:সাসেক্সের ক্রিকেটার বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:সাসেক্স ক্রিকেট বোর্ড ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:দক্ষিণ আফ্রিকান বংশোদ্ভূত ইংরেজ বিষয়শ্রেণী:ভিক্টোরিয়ার ক্রিকেটার বিষয়শ্রেণী:এনবিসি ডেনিস কম্পটন পুরস্কার বিজয়ী বিষয়শ্রেণী:সিডনি থান্ডারের ক্রিকেটার বিষয়শ্রেণী:উইকেট-রক্ষক
সিওল কেন্দ্রীয় মসজিদ () দক্ষিণ কোরিয়ার রাজধানী সিওলের ইতেওয়ানে অবস্থিত একটি মসজিদ। মসজিদটি ১৯৭৬ সালে স্থাপিত হয়। মসজিদটি ইওংসান জেলার হান্নাম-ডং-এ অবস্থিত। মসজিদে ইংরেজি, আরবি এবং কোরীয় ভাষায় খুতবা দেওয়া হয়। প্রতি শুক্রবার জুমার নামাজ চার থেকে পাঁচ শতাধিক মুসল্লি অংশগ্রহণ করে,Kim Eun Mee, and Jean S. Kang. "Seoul As A Global City With Ethnic Villages." Korea Journal 4 (2007): 64. Academic OneFile. Web. 16 July 2016. যদিও নিয়মিত উপস্থিতি মাঝে মাঝে আটশো লোকের উপরে উঠে যায় বলে জানা যায়।  ইতিহাস মসজিদটি নির্মাণের দশক বা তারও আগে কোরীয় মুসলিম ফেডারেশন (মূলত কোরীয় মুসলিম সোসাইটি নামে পরিচিত) সিউল শহরের কেন্দ্রস্থলে অবস্থিত একটি অস্থায়ী প্রার্থনা হল-এ সেবা প্রদান করেছিল। ঐ সময় তিন হাজারেরও কম মুসলমান কোরিয়ায় বসবাস করতো বলে জানা গিয়েছিল।Baker, Don. "Islam Struggles For A Toehold In Korea." Harvard Asia Quarterly 10.1 (2006): 25-30. Academic Search Complete. Web. 16 July 2016.  রাষ্ট্রপতি পার্ক চুং-হে কোরীয় মুসলিম ফেডারেশনকে জমির প্রস্তাব দিয়েছিলেন মসজিদটি নির্মাণ করার জন্য, যার ফলে মধ্য প্রাচ্যের দেশগুলোর সাথে নব্য কোরিয়ার সুসম্পর্ক স্থাপিত হয়। সৌদি আরব এবং বেশ কয়েকটি মধ্য প্রাচ্যের দেশের সরকার মসজিদটি নির্মাণে সহায়তার জন্য অর্থ সরবরাহের প্রতিক্রিয়া জানিয়েছিল। বেশিরভাগ তহবিল সৌদি আরব থেকে এসেছিল।  সিউল কেন্দ্রীয় মসজিদ খোলার এক বছরের মধ্যেই কোরিয়ায় মুসলমানের সংখ্যা তিন হাজারের কম থেকে পনের হাজারের বেশি বেড়েছে। ১৯৯০-এর দশকে পাকিস্তান, বাংলাদেশ এবং ইন্দোনেশিয়ার মতো মুসলিম দেশগুলো থেকে প্রচুর সংখ্যায় আসা বিদেশী কর্মীদের সাথে এই সংখ্যাটি আবারও তীব্রভাবে বেড়ে এক লক্ষ পঞ্চাশ হাজারে পৌঁছায়। ধারণা করা হয়, আজ দক্ষিণ কোরিয়ায় কমপক্ষে এক লক্ষ (যদিও কিছু ধারণা অনুযায়ী প্রায় দুই লক্ষ) মুসলমান রয়েছে।  সিউল কেন্দ্রীয় মসজিদ খোলার পর পুরো কোরিয়ায় আরও সাতটি মসজিদ নির্মিত হয়েছে। তবে সিউল কেন্দ্রীয় মসজিদটি রাজধানী এলাকার একমাত্র মসজিদ এবং এটি সিউলে ইসলামি সাংস্কৃতিক সম্প্রদায়ের গুরুত্বপূর্ণ কেন্দ্র হিসাবে কাজ করে। মসজিদকে ঘিরে একটি ব্যস্ত বাণিজ্যিক এলাকা গড়ে উঠেছে, যেখানে প্রাথমিকভাবে মধ্য প্রাচ্যের রন্ধনপ্রণালী ও অন্যান্য হালাল খাবার বিক্রয় ও প্রস্তুত করা হয়।  ২০০৭ সালে আফগানিস্তানে দক্ষিণ কোরিয়া জিম্মি সংকট চলাকালীন, সিউল কেন্দ্রীয় মসজিদে খ্রিস্টান দল কর্তৃক ইসলাম বিরোধী আন্দোলন হয়। সেখানে মুসল্লি ও মসজিদের উপর আক্রমণ প্রতিরোধ করার জন্য উল্লেখযোগ্য পরিমাণ পুলিশ মোতায়ন করা হয়।  স্থাপত্যশৈলী মসজিদটি বৈশিষ্ট্যগতভাবে ইসলামি নকশার জন্যও বিখ্যাত। ভবনের বিশাল মিনারগুলি এবং এর প্রবেশপথের নিকটে খোদাই করা আরবি ক্যালিগ্রাফি বিশেষভাবে উল্লেখযোগ্য।  তথ্যসূত্র  বহিঃসংযোগ  সিউলে ধর্মীয় সেবা কোরিয়ায় ইসলাম - ইংরেজি  কোরিয়ায় ইসলাম - হাঙ্গুল  কোরিয়ার মসজিদ  বিষয়শ্রেণী:দক্ষিণ কোরিয়ার মসজিদ বিষয়শ্রেণী:সিউলের ধর্মীয় ভবন ও স্থাপনা বিষয়শ্রেণী:সুন্নি মসজিদ
থাম্ব|২০১০ এর গ্রীষ্মকালীন যুব অলিম্পিক ফুটবলের একটি মুহূর্ত। ছবির ফুটবলার হচ্ছেন সিংগাপুর ইউ১৬ দলের ফারাহ রোসেডিন। গ্রীষ্মকালীন যুব অলিম্পিক গেমসে ফুটবল প্রতিযোগিতা শুরু হয় ২০১০ গ্রীষ্মকালীন যুব অলিম্পিক থেকে। এই প্রতিযোগিতায় ছেলেরা ও মেয়েরা উভয়েই অংশগ্রহণ করেছিল।   ছেলেদের প্রতিযোগিতা   সার সংক্ষেপ  সালআমন্ত্রক দেশফাইনালব্রোঞ্জ পদকের লড়াইস্বর্ণ পদকফলাফলরৌপ্য পদকব্রোঞ্জ পদকফলাফলচতুর্থ স্থান২০১০Boys' Youth Olympic Football Tournament Singapore 2010 FIFA.comবিবরণসিঙ্গাপুর৫ – ০৪ – ১২০১৪বিবরণনানজিং   দলগত অংশগ্রহণ  দল২০১০২০১৪মোট১  ১২  ১ ৪  ১৩  ১ ৫  ১ ৬  ১মোট  ৬  ৬    মেয়েদের প্রতিযোগিতা   সার সংক্ষেপ  সালআমন্ত্রক দেশফাইনালব্রোঞ্জ পদকের লড়াইস্বর্ণ পদকফলাফলরৌপ্য পদকব্রোঞ্জ পদকফলাফলচতুর্থ স্থান2010Girls' Youth Olympic Football Tournament Singapore 2010 FIFA.comবিবরণসিঙ্গাপুর১ – ১৫–৩ (পেনাল্টি শুটআউট)৩ – ০২০১৪বিবরণনানজিং   দলগত অংশগ্রহণ  দল২০১০২০১৪মোট১   ১ – Q ১২  – ১ ৪  – ১ –  Q ১ ৬   ১ ৫   ১৩  ১ মোট ৬ ২ ৮   পদক তালিকা   ১    ১  ০  ০  ১ ১    ১  ০  ০  ১ ২    ০  ১  ০  ১ ২    ০  ১  ০  ১ ৩    ০  ০  ১  ১ ৩    ০  ০  ১  ১   তথ্যসূত্র   বিষয়শ্রেণী:যুব অলিম্পিক বিষয়শ্রেণী:অ্যাসোসিয়েশন ফুটবল প্রতিযোগিতা বিষয়শ্রেণী:বহু-ক্রীড়া প্রতিযোগিতায় ফুটবল বিষয়শ্রেণী:গ্রীষ্মকালীন যুব অলিম্পিকে ক্রীড়া
মোহাম্মদ শিহাবুদ্দিন নদভী (১৯৩১-২০০২) ছিলেন একজন ভারতীয় ইসলামি শিক্ষাবাদী দার্শনিক, ধর্মীয় সংস্কারক এবং লেখক। তিনি ১৯৩১ সালের ১২ই নভেম্বর বেঙ্গালুরু শহরে জন্মগ্রহণ করেন। তিনি কুরআন, হাদিস এবং আধুনিক বিজ্ঞানের উপর ১০০ টিরও বেশি বই লিখেছেন। তিনি ১৯৭০ সালে বেঙ্গালুরুতে কুরআন-বিজ্ঞানের উপর গবেষণার জন্য একটি কেন্দ্র হিসাবে ফুরকানিয়া একাডেমি প্রতিষ্ঠা করেন। কিছু আলেম তাকে মুজাদ্দিদ (ধর্মীয় পুনরুজ্জীবনবাদী) বলে মনে করেন।Mujaddid-e- Millat Hazrat Allama Mohammed Shihabuddin Nadvi - Nuqoosh wa Taassurat, Compiled by Jameelur Rahman Nadvi,  তিনি ২০০২ সালের এপ্রিলে মারা যান।   কাজ  তার লেখা বইগুলোর মধ্যে রয়েছে:  বিবর্তন নাকি সৃষ্টি?  পবিত্র কুরআন ও জীববিজ্ঞান  পবিত্র কুরআন প্রাকৃতিক বিশ্ব  পুনঃতৈরি কেয়ামতের সাক্ষ্য দেয়  যুক্তি-তর্কের উপর কুরানিক কোড  কুরআনের জ্ঞানের ধারণা  সূর্যের বিনাশ এবং কেয়ামত  কুরআন, বিজ্ঞান এবং মুসলিম  চাঁদ দেখা এবং জ্যোতির্বিদ্যা সংক্রান্ত গণনা  বিজ্ঞানে মুসলমানদের উত্থান ও পতন  যাকাতকে প্রাতিষ্ঠানিকীকরণ করা দরকার  আরও দেখুন  দেওবন্দি ব্যক্তিত্বের তালিকা   তথ্যসূত্র    বহিঃসংযোগ   ফুরকানিয়া একাডেমি ট্রাস্ট  ফুরকানিয়া একাডেমি ওয়াকফ  মোহাম্মদ শিহাবুদ্দিন নদভী  মোহাম্মদ শিহাবুদ্দিন নদভী  মোহাম্মদ শিহাবুদ্দিন নদভী  বিষয়শ্রেণী:১৯৩১-এ জন্ম বিষয়শ্রেণী:২০০২-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:মুসলিম দার্শনিক বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
ইতিহাস    ঘটনাবলী   জন্ম  ১৪১২ইং - জোন অফ আর্ক  ১৭০৬ইং - বেঞ্জামিন ফ্রাঙ্কলিন, মার্কিন লেখক, রাজনীতিবিদ, সাংবাদিক, ও কূটনীতিবিদ।   মৃত্যু   ১৮৮৪ইং - গ্রেগর ইয়োহান মেন্ডেল,অস্ট্রিয় ধর্মযাজক ও বংশগতির প্রবক্তা।  ১৯১৮ইং - গেয়র্গ কান্টর, একজন জার্মান গণিতবিদ ও দার্শনিক।  ১৯১৯ইং - থিওডোর রুজ্‌ভেল্ট, মার্কিন যুক্তরাষ্ট্রের ২৬তম রাষ্ট্রপতি।  ১৯৮০ইং - দিলীপকুমার রায়, বাঙালি সঙ্গীতজ্ঞ, সঙ্গীতালোচক, গীতরচয়িতা, সুরকার ও গায়ক।  ১৯৮৪ইং - আঙুর বালা, বাঙালি গায়িকা এবং মঞ্চাভিনেত্রী।  ১৯৮৯ইং - সৎবন্ত সিংহ, ভারতের প্রধানমন্ত্রী ইন্দিরা গান্ধীর দেহরক্ষী, হত্যাকারী।  ২০০৪ইং - সুমিতা দেবী, বাংলাদেশের প্রথিতযশা চলচ্চিত্র শিল্পী।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
সালিমুল হক (২ অক্টোবর ১৯৫২ - ২৮ অক্টোবর ২০২৩) ছিলেন একজন ব্রিটিশ বাংলাদেশি বিজ্ঞানী এবং জলবায়ু বিশেষজ্ঞ। তিনি "ইন্টারন্যাশনাল ইন্সটিটিউট ফর ইনভায়রনমেন্ট অ্যান্ড ডেভেলপমেন্ট (আইআইইডি)"-এর সিনিয়র ফেলো এবং ‘বাংলাদেশ সেন্টার ফর ক্লাইমেট চেইঞ্জ এন্ড ডেভলপমেন্টের’ পরিচালক হিসেবে দায়িত্ব পালন করেন। তিনি ২০২২ সালে বিজ্ঞান সাময়িকীতে ন্যাচার'স ১০ জনের একজন নির্বাচিত হন।  জাতিসংঘের আয়োজনে ২০১৯ সাল পর্যন্ত যে ২৪টি জলবায়ু সম্মেলন হয়েছে তার প্রতিটিতে অংশ নিয়েছেন তিনি।  ক্যারিয়ার আইআইআইডিতে যোগদানের আগে তিনি বাংলাদেশ সেন্টার ফর এডভান্সড স্টাডিজ এ কর্মরত ছিলেন, যেটি ১৯৮৪ সালে প্রতিষ্ঠিত। তিনি জলবায়ু পরিবর্তন নিয়ে কাজ করে থাকেন।  জলবায়ু পরিবর্তন নিয়ে তিনি বিভিন্ন প্রতিবেদন ও নিবন্ধ প্রকাশ করেছেন। তিনি জাতিসংঘভুক্ত সংস্থা আইপিসিসির সাথেও যুক্ত আছেন। 10. Saleemul Huq  পুরস্কার জলবায়ু পরিবর্তন বিষয়ে তার গবেষণার স্বীকৃতিস্বরূপ ২০০৭ সালে তাকে বুর্টনি এওয়ার্ড প্রদান করা হয়।   মৃত্যু  ২০২৩ সালের ২৮ অক্টোবর তিনি ঢাকার ইউনাইটেড হাসপাতালে মৃত্যুবরণ করেন।  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:বাংলাদেশী বিজ্ঞানী বিষয়শ্রেণী:যুক্তরাজ্যে প্রবাসী বাংলাদেশী বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:বাংলাদেশী উদ্ভিদবিজ্ঞানী বিষয়শ্রেণী:ব্রিটিশ উদ্ভিদবিজ্ঞানী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:২০২৩-এ মৃত্যু
দৈনিক জিন্দেগী ১৯৪৭ ঢাকায় প্রকাশিত একটি বাংলা পত্রিকা। পত্রিকাটির সম্পাদক ছিলেন কাজী আফসার উদ্দীন আহমদ। একসময় পত্রিকাটি প্রকাশ বন্ধ হয়ে যায়।   ইতিহাস   দৈনিক জিন্দেগী ঢাকা থেকে প্রকাশিত বাংলা পত্রিকা। কাজী আফসার উদ্দীন আহমদ ছিলেন জিন্দেগীর সম্পাদক।    এটি একটি অর্ধ-সাপ্তাহিক যা ১৯৪৭ সালে ঢাকা থেকে প্রকাশিত হতো।  একসময় ঢাকা থেকে জিন্দেগী প্রকাশ বন্ধ হয়ে যায়।   তথ্যসূত্র   জি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রাজশাহী বিশ্ববিদ্যালয়ের অনুষদ ও ইনস্টিটিউটসমূহ-এ একত্রীকরণ করা হল।  ~মহীন (আলাপ) ০৫:৪৯, ২০ সেপ্টেম্বর ২০১৭ (ইউটিসি) ফারসি ভাষা ও সাহিত্য বিভাগ, রাজশাহী বিশ্ববিদ্যালয়   – (অপসারণের প্রস্তাবনা দেখুনলগ দেখুন) () রাজশাহী বিশ্ববিদ্যালয় নিবন্ধে এই অনুষদ সম্বন্ধে তথ্য দেওয়া যেতে পারে, তাই আলাদা নিবন্ধের প্রয়োজন নেই বলে মনে করি। এই বিষয়ে এই আলোচনা দেখতে পারেন। ইকবাল হোসেন (আলাপ) ০৪:৪৩, ১৪ সেপ্টেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আমদানিকারক ([ অনুরোধ যুক্ত করুন] • দেখুন)   Shashanka Chandra Das   প্রয়োজনীয় সংযোগ:   অনুরোধের অবস্থা:   যে কারণে আপনি এই অধিকার পেতে ইচ্ছুক Shashanka Chandra Das (আলাপ) ০৮:৪৪, ৩ ডিসেম্বর ২০২০ (ইউটিসি)  গণহারে অধিকারের আবেদন। --~মহীন (আলাপ) ০৮:৫৫, ৩ ডিসেম্বর ২০২০ (ইউটিসি)   Rifat008   প্রয়োজনীয় সংযোগ:   অনুরোধের অবস্থা:   আমার এই অধিকারটি বেশি দিনের জন্য দরকার নেই আসা করি 7 দিন যথেষ্ট। মূলত টেমপ্লেট:তথ্যছক মৌল টেমপ্লেটটির আইসোটোপ অংশটুকু dynamic করার জন্য 118+ টেমপ্লেট ইংরেজি উইকি থেকে আমদানি করতে হবে। কপি পেস্ট করে সম্ভব কিন্তু অনেক সময়ের ব্যাপার তা। মূলত Template:infobox uranium isotopes এই টেমপ্লেট গুলো আমদানি করতে হবে। 7 দিন সময় দিলেই আশাকরি টেমপ্লেট গুলো আমদানি করা সম্পন্ন হয়ে যাবে R1F4T   আলাপ ১৩:০৮, ২৯ মার্চ ২০২৪ (ইউটিসি)   বাংলা উইকিপিডিয়াতে এই অধিকার শুধুমাত্র প্রশাসকদের জন্য সীমাবদ্ধ। উইকিপিডিয়া:পাতা আমদানির অনুরোধ বা প্রশাসকদের আলোচনাসভা ব্যবহার করুন। ধন্যবাদ। —শাকিল (আলাপ · অবদান) ১৩:১৪, ২৯ মার্চ ২০২৪ (ইউটিসি) @MdsShakil এত গুলো টেমপ্লেট আমদানি অনুরোধ করার কঠিন। R1F4T   আলাপ ১৩:১৭, ২৯ মার্চ ২০২৪ (ইউটিসি)